Sobre tot dende o sieglo XIII surten numerosas falordias y aparicions en o reino. Asinas Chaime I lo Conqueridor cuenta que en a conquista de Valencia apareixió o santo: «S'apareixió sant Chorche con muitos caballers d'o paradiso, que aduyoron a vencer en a batalla, en a que no morió garra cristián». Más tardi, o rei Chaime cuenta d'a conquista de Mallorca que «seguntes li contoron os Sarracins, istos veyoron dentrar primero a caballo a un caballero blanco con armas blancas», que el identifica con sant Chorche.